**PRILOG 3 PRIJEDLOG UGOVORA**

**OPĆINA STUBIČKE TOPLICE** (OIB:15490794749), sa sjedištem u Stubičkim Toplicama, Viktora Šipeka 16, koju zastupa Josip Beljak, dipl.ing.agr., načelnik Općine (dalje Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (OIB:\_\_\_\_\_\_\_\_\_\_\_\_\_\_\_\_) sa sjedištem u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koje zastupa \_\_\_\_\_\_\_\_\_\_\_\_\_\_\_\_\_\_\_\_ (dalje: Prodavatelj)

sklopili su

**UGOVOR O NABAVI**

**KAMENA ZA NASIPAVANJE NERAZVRSTANIH CESTA SA USLUGOM PRIJEVOZA**

PREDMET I TRAJANJE UGOVORA

**Članak 1.**

1) Predmet ovog Ugovora je utvrđivanje uvjeta za nabavu i isporuku kamenog materijala za nasipavanje nerazvrstanih cesta za potrebe Naručitelja tijekom 2023. godine, specificiranog u Troškovniku koji je prilog i sastavni dio ovog Ugovora.

2) Naručitelj će na temelju ovog Ugovora, a putem naloga izdanih Prodavatelju, naručivati robu iz članka 1. ovog Ugovora prema svojim stvarnim potrebama, a Prodavatelj se obvezuje kvalitetno, u skladu s pravilima struke i u ugovorenom roku isporučiti naručenu robu Naručitelju.

**Članak 2.**

1) Prodavateljeva obveza isporuke robe na temelju ovog Ugovora nastaje u trenutku kada mu Naručitelj izda nalog.

2) Naručitelj odnosno od njega ovlaštena osoba može nalog Prodavatelju izdati putem telefona, telefaksa, e-maila, odnosno na drugi prikladan način. Prodavatelj je dužan bez odgode potvrditi izdani nalog.

3) Prodavatelj se obvezuje naručenu robu isporučiti Naručitelju u roku i u količini kako je određeno u nalogu Naručitelja, a prema vrsti i jediničnoj cijeni iz Troškovnika koji je prilog i sastavni dio ovog Ugovora.

MJESTO ISPORUKE

**Članak 3.**

Prodavatelj se obvezuje naručenu količinu isporučiti Naručitelju vlastitim vozilima. Mjesto isporuke: fco Općina Stubičke Toplice, na lokaciju na području Općine Stubičke Toplice koju će Naručitelj točno odrediti prilikom izdavanja naloga iz članka 2. ovog Ugovora.

ROK ISPORUKE

**Članak 4**.

1) Isporuku robe iz predmeta ovog Ugovora Prodavatelj će obavljati sukcesivno, sukladno potrebama Naručitelja, započevši najranije od dana potpisa ugovora, odnosno zaprimanja naloga, i s rokom isporuke od najviše 24 sata računajući od primitka naloga.

2) Prodavatelj i Naručitelj mogu iznimno dogovoriti i drugačiji rok isporuke robe, koji rok će Naručitelj navesti u nalogu, a u slučaju da se takav rok ne dogovori, vrijedi rok isporuke stavka 1. ovog članka.

3) Rok isporuke predstavlja bitan sastojak ovog Ugovora.

4) Narudžbe i isporuke robe moguće je izvršiti samo radnim danom, tijekom radnog vremena Naručitelja.

5) Prilikom svake isporuke, Prodavatelj će Naručitelju dostaviti otpremnicu za isporučenu robu.

**Članak 5.**

1) Cijene za svaku izvršenu isporuku moraju odgovarati jediničnim cijenama istaknutim u troškovniku ponude Prodavatelja.

2) Jedinične cijene iskazane u Troškovniku nepromjenjive su za čitavo vrijeme primjene ovog Ugovora.

VRIJEDNOST UGOVORA

**Članak 6.**

Vrijednost ovog Ugovora bez poreza na dodanu vrijednost iznosi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna),

dok ukupna vrijednost ovog Ugovora uključujući porez na dodanu vrijednost (25%) iznosi \_\_\_\_\_\_\_\_\_\_ kn (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna).

ROK PLAĆANJA

**Članak 7.**

1) Prodavatelj se obvezuje za svaku isporuku naručene robe ispostaviti Naručitelju e-račun.

2) Prodavatelj se obvezuje na računu, pored količine isporučene robe, navesti i jediničnu cijenu iz Troškovnika.

3) Ugovorne strane kao rok plaćanja računa ugovaraju rok od 30 (trideset) dana računajući od dana kada je Naručitelj zaprimio e-račun.

4) Plaćanje se obavlja na žiro račun Prodavatelja broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_ banke d.d.

TRAJANJE UGOVORA

**Članak 8.**

Ovaj Ugovor sklapa se na određeno vrijeme u trajanju od 1 (jedne) godine, odnosno od 01. siječnja 2023. do zaključno 31. prosinca 2023. godine.

OSTALE ODREDBE

**Članak 9.**

1) Prodavatelj će prilikom potpisivanja ovog Ugovora imenovati osobu za kontakt, njezin broj telefona, telefaksa, e-mail adresu, kojoj će Naručitelj odnosno od njega ovlaštena osoba izdavati naloge.

**Članak 10.**

1) Na sve ispostavljene naloge primjenjuju se bitni uvjeti određeni ovim Ugovorom.

2) Na sva pitanja koja nisu regulirana odredbama ovog Ugovora i dokumentacije o nabavi u postupku koji je prethodio sklapanju Ugovora, a imaju utjecaja na provedbu ugovora, primjenjivat će se odredbe Zakona o obveznim odnosima i postojećih propisa Republike Hrvatske.

**Članak 11.**

1) Eventualne sporove ugovorne strane će nastojati riješiti sporazumno, a ukoliko u tome ne uspiju ugovaraju mjesnu nadležnost stvarno nadležnog suda prema sjedištu Naručitelja.

**Članak 12.**

1) Eventualne izmjene i dopune ovog Ugovora vrijede samo ako su sastavljene u pisanoj formi i potpisane od svih sporazumnih strana.

**Članak 13.**

1) Ovaj Ugovor sastavljen je u četiri (4) istovjetna primjerka, od kojih tri (3) zadržava Naručitelj, a jedan (1) Prodavatelj.

2) Sastavni dio ovog Ugovora čini Troškovnik.

|  |  |
| --- | --- |
| **ZA PRODAVATELJA:** | **ZA NARUČITELJA:** |
|  | **Općinski načelnik** |
|  | **Josip Beljak, dipl.ing.agr.**  **KLASA:363-01/22-01/**  **URBROJ:2140-27-1-22-**  **Stubičke Toplice,** |